《慈亲花甲之日是夜梦中称寿觉后有感》
明代·朱同

梦中樽酒寿慈亲，梦觉登楼望白云。四海尚闻悲战伐，百年何计树功勋。

眼枯自洒孟宗泪，情裂谁怜李密文。但得寰区归上国，便当万死报明君。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。